[{"text_idx": "#000001", "text": "Mae Athro o Brifysgol Bangor, sy\u2019n arbenigwr ar Stanley Kubrick, wedi ailddarganfod sgript ffilm a luniwyd gan y cyfarwyddwr yn 1956 ac y credid oedd wedi mynd ar goll."}, {"text_idx": "#000004", "text": "\u201cAm amser maith roedd y sgript ar goll,\u201d meddai Nathan Abrams, a gyhoeddodd yn ddiweddar Stanley Kubrick: New York Jewish Intellectual gyda Rutgers University Press. \u201cDoedd neb yn gwybod a oedd hyd yn oed wedi ei chwblhau.\u201d"}, {"text_idx": "#000005", "text": "\u201cFe syrthiodd ar fy nglin tra oeddwn yn ymchwilio ar gyfer fy llyfr nesaf, Eyes Wide Shut: Stanley Kubrick and the Making of His Final Film, sydd i\u2019w gyhoeddi gan Oxford University Press y flwyddyn nesaf. Fedrwn i ddim credu\u2019r peth. Doedd yr un ysgolhaig na beirniad wedi gweld y sgript yma am dros drigain mlynedd. Mae mor gyffrous."}, {"text_idx": "#000008", "text": "Nofel fer a adroddir o safbwynt bachgen Iddewig deuddeg oed yw Burning Secret. Mae barwn llyfn ei dafod a sgut am ferched yn cyfeillachu efo\u2019r bachgen mewn spa wyliau yn Awstria er mwyn ceisio cael ei ffordd efo\u2019i fam briod."}, {"text_idx": "#000009", "text": "Mae\u2019r plentyn yn ei ddiniweidrwydd yn gweithredu fel math o gyfryngwr rhwng ei fam a\u2019r dyn yma sydd a\u0302\u2019i lygad arni fel cariad, ac mae\u2019n stori ddigon brawychus gyda thema\u0302u rhywioldeb a cham-drin plant yn corddi o dan yr wyneb."}, {"text_idx": "#000010", "text": "No\u0302l yn 1956 roedd y Stanley Kubrick ifanc yn dal yn gymharol anadnabyddus, ac newydd gwblhau ei ffilm The Killing."}, {"text_idx": "#000011", "text": "Gyda\u2019i bartner cynhyrchu, James B. Harris, roedd yn chwilio am broject newydd i roi hwb pellach i\u2019w enw da. Cynigiodd MGM y cynnig cyntaf ar unrhyw eiddo i\u2019r pa\u0302r."}, {"text_idx": "#000012", "text": "Yr un a ddaliodd ei lygad yn wirioneddol oedd Burning Secret . \u201cRoedd Kubrick yn daer iawn am y gwaith,\u201d meddai Harris. \u201cDwi\u2019n credu bod ganddo lawer iawn o feddwl o Stefan Zweig fel awdur.\u201d"}, {"text_idx": "#000014", "text": "Bu Kubrick yn gweithio ar yr addasiad gyda Willingham ac, yn o\u0302l Harris, \u201cfe gymerodd gryn amser i ddatblygu sgript y Burning Secret.\u201d"}, {"text_idx": "#000017", "text": "\u201cMae\u2019r barwn suave, sy\u2019n dod yn Americanwr sy\u2019n gwerthu yswiriant, yn sicr yn fodel cynnar i Victor Ziegler a Sandor Szavost yn Eyes Wide Shut.\u201d"}, {"text_idx": "#000018", "text": "Wnaeth y project erioed gael ei wireddu gan i MGM, y stiwdio yr oedd Kubrick yn gweithio iddi ar y pryd, ei ganslo. Byddai fersiwn o\u2019r nofelig, ond wedi\u2019i seilio ar sgript ffilm wahanol, yn cael ei gwneud drachefn gan Andrew Birkin, cynorthwywr Kubrick, yn 1988."}, {"text_idx": "#000019", "text": "For the price of a cup of coffee a month you can help us create an independent, not-for-profit, national news service for the people of Wales, by the people of Wales."}, {"text_idx": "#000020", "text": "Connect with Nation.Cymru on Facebook and Twitter\nDonate If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal.\nEnter your email address to receive instant notifications of new articles."}, {"text_idx": "#000022", "text": "If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal."}]